Kalibreringsfaktor

Kalibreringsfaktor
En kalibreringsfaktor er basert på et estimat av flere kalibratorer.

Ved analysering av ukjente prøver der absorbans blir utgitt som resultat, beregnes konsentrasjonen ut i fra de ukjente prøvenes avleste absorbansverdier og kalibrator(er), samt oppgitt konsentrasjon av kalibrator.

Beregning av konsentrasjon prøve, kan beregnes ut fra to ulike beregningsformler:

1) Konspr. = f * Abspr 2) Konspr. = (Abspr * Konskalibrator) / Abskalibrator

Likhet: Begge disse beregningsformlene er et uttrykk for proporsjonaliteten mellom absorbans og konsentrasjon.

Ulikheter: I formel 2) er det brukt kun en kalibrator for beregning av konsentrasjon, mens det i formel 1) er brukt kalibreringsfaktor (f) som er basert på flere kalibratorer.

Siden beregningsformel 1) er basert på flere kalibratorer, vil denne formelen gi et sikrere/mer korrekt svar.

Beregning av kalibreringsfaktor (f):

1) Sett opp en kalibratorrekke med kjente konsentrasjoner og avleste signaler. Bruk lineær regresjon og plott disse verdiene inn i en graf, med konsentrasjon på x-aksen og signal på y-aksen. Siden denne faktoren skal brukes i videre beregninger, er det viktig at alle punktene ligger på den rette linja, evt. kun bruke de punktene som ligger på den rette linja, dersom enkelte punkter avviker fra den rette linja. Det er og viktig at korrelasjonkoeffisienten er >0,98 og at regresjonslikningen går gjennom origo.

2) Finn likningen til den rette linja der y er en funksjon av x (y=ax+b).

3) Finn så x som en funksjon av y. Grunnen til at det må gjøres i denne rekkefølgen er fordi ved bruk av lineær regresjon ligger usikkerheten på y-aksen og kjent verdi på x-akse.

4) f = 1/a, der a er stigningstallet til likningen.

Referanser:

1) Fysikkforelesningnotater 2. BIO - Siri Drogset 2) Forelesningsnotater analytisk kjemi 1. BIO - Siri Drogset